Cariamanga

Cariamanga (oficiala nomo San Pedro Mártir de Cariamanga) estas ekvadora urbo; la ĉefurbo (cabecera cantonal) de la Kantono Calvas, same kiel la tria plej granda kaj popolriĉa urbo en la Provinco Loĥo. Ĝi situas sude de la interanda Regiono de Ekvadoro, kuŝanta sur malalta altebenaĵo de la okcidenta montoĉeno de la Andoj, ĉe la piedo de la Monto Ahuaca, kun alteco de 1950 m super la marnivelo kaj seka, modera klimato kun mezumo de 20,2 °C.

En la censo de 2022, ĝi havis loĝantaron de 13 175 homoj, kio igas ĝin la okdek-unua plej popolriĉa urbo en la lando. Ĝi estis fondita la 29-an de aprilo 1546, de Gonzalo Pizarro; kaj estis unu el la ĉefaj lokoj en la areo dum la kolonia epoko. Tamen, dum la 19-a jarcento kaj la mezo de la 20-a jarcento, ĝia evoluo estis forte trafita pro la lima konflikto kun Peruo kaj serio de mediaj katastrofoj; ĝi eĉ estis bombita kaj invadita de Peruo en la milito de 1941.

 Vidu ankaŭ 

 Listo de urboj de Ekvadoro
 Provinco Loĥo
 Loĥa

Kategorio:Urboj de Ekvadoro